اوکراین آددیم-آددیم ایچ ساواشینا گئدیر
اوکراینین شرقیندکی گرگینلیک داوام ائدرکن جنوبداکی اودئسسا شهرینده اوکراین و روسیا یانلیلاری چاتیشدی.
شهردکی سندیکا بیناسینین آتشه وئریلمهسی نتیجهسینده 46 اینسان اؤلدو، 200-دن چوخ اینسان دا یارالاندی.
حادثهلر سببیله اوکرایند ایکی گونلوک یاس اعلان ائدیلدی.
اوکراینین شرقیندکی دونتسک شهرینده ده گرگینلیک حدی کئچیر.
روسیا یانلیلاری، آخشام ساعاتلاریندا کیئف رهبرلیگی طرفیندن تعیین اولونموش والییه عاید ایش یئرلرینه و دولت گوونلیک مرکزینه باسقین تشکیل ائتدی.
باسقین ائدن یوزلرله روسیا طرفداری؛ شوشهلری قیردی، قاپیلاری پارچالادی.
ایچری گیریب ایشچیلری تارتاخلایان روسیا یانلیلاری، ایچریدکی پرونده و وسایللره ده ضرر وئردی.
بیناداکی اوکراین بایراغی ائندیریلدی، "دونتسک جمهوریتی" بایراغی چکیلدی.
روسیا یانلیلاری، کیئف رهبرلیگی طرفیندن تعیین اولونموش سئرگئی تاروتایی بؤلگهنین والیسی اولاراق تانیمادیقلارینی ایفاده ائدیر.
تاروتا، دونتسک بؤلگهسینین اهمیتلی ایش اینسانلاری آراسیندا گؤستریلیر.
بؤلگهنین فدرال بیر قورولوشا چئوریلمهسی اوچون رفراندوم ائدیلمهسینی ایستهین روسیا یانلیلاری، آوریل آیی باشیندان بو یانا شرقدکی بیر چوخ شهر و بؤلگهده اجتماعی بینالارینی ایشغال آلتیندا توتور.
دیگر طرفدن روسیا خاریجی ایشلر ناظیری سئرگئی لاوروو، آمریکالی همکاری ایله تلفون گؤروشمهسی ائدهرک سون اینکیشافلاری اله آلدی.
لاوروو، اوکراین حکومتینین اؤلکهنین شرق و جنوب-شرقیندکی نیظامی عملیاتلارا سون وئرمهسی اوچون واشینگتوندان نفوذونو ایستیفاده ایستهدی.
روس باخان، آوروپا ایش بیرلیگی تشکیلاتینین واسیطهچیلیک رولونون گوجلندیریلمهسی لازیم اولدوغونو دا ایفاده ائتدی.
بو آرادا، روسیا یانلیلاری طرفیندن سلاویانسکدا گیروو آلینان 7 آوروپا گوونلیک و ایش بیرلیگی تشکیلاتینین گؤزلمچیسی، گونلر سورن دانیشیقلار نتیجهسینده دونن آزاد بوراخیلدی.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab